เทพพงศ์ ทิพยจันทร์

พลเอก เทพพงศ์ ทิพยจันทร์ (28 พฤษภาคม 2501 - ) หรือ บิ๊กเข้ สมาชิกวุฒิสภา และราชองครักษ์พิเศษ อดีตราชองครักษ์เวร อดีตตุลาการศาลทหารสูงสุด อดีตปลัดกระทรวงกลาโหม อดีตสมาชิกคณะรักษาความสงบแห่งชาติ อดีตคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ อดีตคณะกรรมการยุทธศาสตร์ชาติ อดีตรองเลขาธิการคณะรักษาความสงบแห่งชาติ อดีตสมาชิกสภานิติบัญญัติแห่งชาติ (สนช.) อดีตผู้ช่วยผู้บัญชาการทหารบก อดีตแม่ทัพภาคที่ 1 อดีตคณะกรรมการการกีฬาแห่งประเทศไทย  อดีตผู้ช่วยผู้บัญชาการทหารบก อดีตแม่ทัพภาคที่ 1 อดีตคณะกรรมการการกีฬาแห่งประเทศไทย อดีตกรรมการอิสระ บริษัท ไออาร์พีซี จำกัด (มหาชน) อดีตคณะอนุกรรมการตรวจสอบปริมาณและคุณภาพข้าวคงเหลือของรัฐ เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548
== ประวัติ ==
พลเอก เทพพงศ์ ทิพยจันทร์ เกิดที่จังหวัดปราจีนบุรี เป็นบุตรของพันตำรวจตรี สุรพล กับนางวราภรณ์ ทิพยจันทร์ ชีวิตในวัยเด็กเติบโตที่จังหวัดพระนครศรีอยุธยา ชีวิตครอบครัวสมรสกับ นางนริศรา ทิพยจันทร์ มีธิดา 2 คน
==  การศึกษา ==
เข้ารับการศึกษาในระดับมัธยมต้น ที่โรงเรียนอยุธยาวิทยาลัย และเข้าศึกษาต่อในระดับมัธยมศึกษาตอนปลายที่โรงเรียนปทุมคงคา จากนั้นก้าวเข้าสู่ชีวิตทหารด้วยการศึกษาที่โรงเรียนเตรียมทหาร รุ่นที่ 18 รุ่นเดียวกับพลเรือเอก ลือชัย รุดดิษฐ์ อดีตผู้บัญชาการทหารเรือ พลอากาศเอก ชัยพฤกษ์ ดิษยะศริน อดีตผู้บัญชาการทหารอากาศ  เข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 29 รุ่นเดียวกับ พลเอกพรพิพัฒน์ เบญญศรี อดีตผู้บัญชาการทหารสูงสุด สำเร็จการศึกษาระดับปริญญาโท รัฐประศาสนศาสตร์มหาบัณฑิต จากมหาวิทยาลัยบูรพา และปริญญารัฐประศาสนศาสตรดุษฎีบัณฑิตกิตติมศักดิ์ มหาวิทยาลัยราชภัฎพระนครศรีอยุธยา
พ.ศ. 2511 โรงเรียนประตูชัย
พ.ศ. 2514 โรงเรียนอยุธยาวิทยาลัย
พ.ศ. 2517 โรงเรียนปทุมคงคา
พ.ศ. 2518 โรงเรียนเตรียมทหาร
พ.ศ. 2520 โรงเรียนนายร้อยพระจุลจอมเกล้า
พ.ศ. 2528 หลักสูตรชั้นนายร้อย เหล่าทหารราบ รุ่นที่ 70
พ.ศ. 2531 หลักสูตรชั้นนายพัน เหล่าทหารราบ รุ่นที่ 49
พ.ศ. 2533 โรงเรียนเสนาธิการทหารบก หลักสูตรหลักประจำชุดที่ 68
พ.ศ. 2544 มหาวิทยาลัยบูรพา (รัฐประศาสนศาสตร์มหาบัณฑิต)
พ.ศ. 2554 ปริญญาบัตรวิทยาลัยป้องกันราชอาณาจักร (วปอ.54)
พ.ศ. 2560 มหาวิทยาลัยราชภัฎพระนครศรีอยุธยา (รัฐประศาสนศาสตรดุษฎีบัณฑิตกิตติมศักดิ์)
== การรับราชการทหาร ==
การรับราชการทหาร มีความเจริญก้าวหน้าเป็นลำดับ โดยดำรงตำแหน่งที่สำคัญ ดังนี้ ผู้บังคับการกรมทหารราบที่ 21 รักษาพระองค์ฯ จังหวัดชลบุรี จากนั้นในปีพุทธศักราช 2554 ได้รับพระมหากรุณาธิคุณโปรดเกล้าฯ ให้ดำรงตำแหน่งผู้บัญชาการกองพลทหารราบที่ 2 รักษาพระองค์ (ผู้บัญชาการกองกำลังบูรพา) จังหวัดปราจีนบุรี ต่อมาได้ดำรงตำแหน่งสำคัญตามลำดับอาทิ แม่ทัพภาคที่ 1, ผู้ช่วยผู้บัญชาการทหารบก และได้รับพระมหากรุณาธิคุณโปรดเกล้าฯ ให้ดำรงตำแหน่ง ปลัดกระทรวงกลาโหม ตั้งแต่ 1 ตุลาคม 2560 จากผลงานและความสำเร็จซึ่งก่อเกิดประโยชน์ต่อกองทัพและประเทศชาติ จนเป็นที่ยอมรับ และได้รับพระมหากรุณาธิคุณโปรดเกล้าฯ พระราชทานยศ พลเรือเอก และพลอากาศเอก เป็นกรณีพิเศษ
นอกเหนือจากความสำเร็จตามแนวทางรับราชการ คือการปฏิบัติหน้าที่นายทหารเสริมกำลังพิเศษถวายความปลอดภัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อย่างใกล้ชิด ณ พระตำหนักจิตรลดารโหฐาน และแต่ละคราวที่เสด็จพระราชดำเนินแปรพระราชฐานไปประทับแรมในภูมิภาคต่างๆของประเทศ เพื่อเยี่ยมเยียนราษฎรและติดตามงานตามโครงการพระราชดำริต่างๆ ตั้งแต่ปี พ.ศ. 2526 - 2559 รวมถึงการเป็นคณะกรรมการบริหารศูนย์ศิลปาชีพบางไทรฯ และคณะกรรมการบริหารศูนย์ส่งเสริมศิลปาชีพระหว่างประเทศ ตั้งแต่ปี พ.ศ. 2545 - 2561
พ.ศ. 2539 ผู้บังคับกองพันทหารราบที่ 3 กรมทหารราบที่ 21 รักษาพระองค์
พ.ศ. 2541 ผู้บังคับกองพันทหารราบที่ 2 กรมทหารราบที่ 21 รักษาพระองค์
พ.ศ. 2544 เสนาธิการกรมทหารราบที่ 21 รักษาพระองค์
พ.ศ. 2547 รองผู้บังคับการกรมทหารราบที่ 21 รักษาพระองค์
พ.ศ. 2550 ผู้บังคับการกรมทหารราบที่ 21 รักษาพระองค์
พ.ศ. 2552 รองผู้บัญชาการกองพลทหารราบที่ 2 รักษาพระองค์
พ.ศ. 2554 ผู้บัญชาการกองพลทหารราบที่ 2 รักษาพระองค์
พ.ศ. 2556 รองแม่ทัพภาคที่ 1
พ.ศ. 2557 แม่ทัพน้อยที่ 1
พ.ศ. 2558 แม่ทัพภาคที่ 1
พ.ศ. 2559 ผู้ช่วยผู้บัญชาการทหารบก
พ.ศ. 2560 ปลัดกระทรวงกลาโหม
== ราชการพิเศษ ==
ราชองครักษ์พิเศษ
ราชองครักษ์เวร
ตุลาการศาลทหารสูงสุด
== ทางการเมือง ==
คณะกรรมาธิการองค์กรอิสระตามรัฐธรรมนูญ
คณะกรรมาธิการคมนาคม
สมาชิกวุฒิสภา
คณะรักษาความสงบแห่งชาติ
คณะกรรมการยุทธศาสตร์ชาติ
คณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ
รองเลขาธิการคณะรักษาความสงบแห่งชาติ
สมาชิกสภานิติบัญญัติแห่งชาติ
โฆษกคณะกรรมาธิการการปกครองท้องถิ่น สภานิติบัญญัติแห่งชาติ
อนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
== งานอื่น ๆ ==
คณะกรรมการการกีฬาแห่งประเทศไทย
คณะกรรมการกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคม เพื่อประโยชน์สาธารณะ
คณะกรรมการบริษัท ไออาร์พีซี จำกัด (มหาชน) (กรรมการอิสระ)
คณะกรรมการการประปาส่วนภูมิภาค
คณะกรรมการบริหารศูนย์ส่งเสริมศิลปาชีพระหว่างประเทศ ปัจจุบัน คือ สถาบันส่งเสริมศิลปหัตถกรรมไทย (องค์การมหาชน)
คณะกรรมการศูนย์ศิลปาชีพบางไทรฯ
== เครื่องราชอิสริยาภรณ์ ==
== อ้างอิง ==
ทหารบกชาวไทย
แม่ทัพภาคที่ 1
บุคคลจากโรงเรียนอยุธยาวิทยาลัย
บุคคลจากโรงเรียนปทุมคงคา
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากคณะรัฐศาสตร์และนิติศาสตร์ มหาวิทยาลัยบูรพา
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ราชองครักษ์เวร
บุคคลจากจังหวัดพระนครศรีอยุธยา
บุคคลจากอำเภอกบินทร์บุรี